કોઈ પૂછે કે શું ચાલે છે? તો આપણે કહેવા લાગીએ છીએ કે, જવા દેને યાર, કંઈ કહેવા જેવું નથી. કામ બરાબર ચાલતું નથી, કામનું બહુ પ્રેશર છે, રોજ એક કામ પતાવો ત્યાં બીજા ચાર ઊભાં થઈ જાય છે, ઘરના પણ કેટલા બધા ઇસ્યૂઝ છે, સોશિયલમાં પણ પહોંચી શકાતું નથી, લાઇફ જેવું કંઈ લાગતું જ નથી, રોજે રોજ કોઈ ને કોઈ રામાયણ હોય છે! આવું કંઈક આપણને બધાને થતું જ હોય છે. વાત ખોટી પણ નથી હોતી! આવું ખરેખર હોય જ છે, પણ આવું કંઈ આપણને એકલાને નથી હોતું, બધાને હોય છે. આપણે એને કેવી રીતે લઈએ છીએ એ મહત્ત્વનું છે!